Lian var i mange år sjømann, og ble vant til det frie livet i syden og de livlige havnebyene. Da han slo seg ned i Kristiania som trykker engasjerte han seg i den voksende politiske bevegelsen blant arbeiderungdommen, men fant seg aldri helt til rette med byens mange regler og disiplinen i det «tunge» sosialdemokratiet. Han kjente seg mer hjemme da han møtte Kristoffer Hansteen og hans anarkistiske blader. Lian holdt fast ved sitt anarkistiske grunnsyn livet ut.